Jo Nesbø

Jo Nesbø (født 1960) er en norsk musiker, forfatter, siviløkonom og tidligere fotballspiller. Han er utdannet siviløkonom og finansanalytiker fra Norges handelshøyskole og har arbeidet både som aksjemegler og journalist, i tillegg til å være vokalist og låtskriver i popgruppa Di Derre. Nesbøs bøker er utgitt på mer enn 50 språk og har solgt over 50 millioner eksemplarer.Aftenposten, 3. april 2021, del 2, side 11.

 Oppvekst 
Jo Nesbø ble født i Oslo 29. mars 1960 og hovedsakelig oppvokst i Molde etter at de flyttet dit da han var åtte år gammel.https://nbl.snl.no/Jo_Nesb%C3%B8 Han ble døpt Jon Nesbø. Foreldrene ville døpe ham Jo, men presten mente at Jo ikke var et ordentlig fornavn. Han ble derfor oppkalt etter sin oldefar Jon, men byttet fornavn til Jo da han fylte 16.

Jo Nesbøs mor var bibliotekar, og han fattet tidlig interesse for litteratur. 15 år gammel fikk han vite av faren at han hadde meldt seg til tjeneste som frontkjemper på østfronten under andre verdenskrig. Kunnskapen om farens landssvik har ifølge Nesbø bidratt til å forme ham og hans vurdering av valg andre mennesker gjør.

Da han var 17 år debuterte han for Molde Fotballklubb. Med Bernt Roald som trener vant de mot Os i Norway Cup-finalen i 1978 (banens beste og gullstøvel), og på høsten scoret han to viktige mål mot Rosenborg da de gikk til finalen i junior-NM. Nesbø scoret sammen med Tor Gunnar Hagbø da de vant finalen mot  med 2-1. Etter en tid røk korsbåndene i begge knærne, og Nesbø ble tvunget til å avslutte fotballkarrieren.

Nesbø avtjente sin militærtjeneste i Nord-Norge. Han glemte alt om de tidligere popambisjonene han hadde fått da han spilte i et kjellerband i Nord-Norge, kalt I De Tusen Hjem, helt til han hørte en ung jazzbassist spille. Dagen etter hadde de to startet bandet Di Derre, ett år senere hadde de begynt å turnere, og to år senere hadde de platekontrakt. Samtidig tviholdt Nesbø på jobben som aksjemegler, og etter et år med jobbing på dagtid og spilling om kvelden hadde han fått nok. Han tok seg permisjon i et halvt år og satte seg på flyet til Australia. Kort tid før hadde en forlagsansatt spurt Nesbø om han ikke kunne tenke seg å skrive bok, og i løpet av den tretti timer lange flyturen til Australia hadde han klekket ut plottet til romanen Flaggermusmannen, og manus ble skrevet på den fem ukers ferien.

 Forfatterskap 
Manuset til Flaggermusmannen ble sendt til Aschehoug forlag under pseudonym, Kim Erik Lokker, for å forhindre at Nesbøs allerede relativt kjente navn skulle telle med i vurderingen. Forlaget valgte å utgi boka, og høsten 1997 var den i handelen. Boka ble en suksess og ble blant annet tildelt Rivertonprisen for beste norske kriminalroman og Glassnøkkelen for beste skandinaviske kriminalroman.
Nesbøs Rødstrupe fikk Bokhandlerprisen i 2000. Den engelske oversettelsen The Redbreast ble nominert til britiske Crime Writers' Associations The International Dagger 2007 for beste oversatte kriminalroman utgitt i et engelsktalende land i 2006.

Nesbøs sjuende roman Snømannen solgte i 2007 160 000 eksemplarer allerede første uke etter utgivelsen. Boka var den til da raskest selgende norske roman noensinne.I 2007 ble Nesbø tildelt Bokhandlerprisen for andre gang, denne gangen for romanen Snømannen.Dagens Næringsliv 14. juni 2007: Rekordsalg for Nesbø Han har også skrevet en barnebokserie om Doktor Proktor. Den første boka i denne serien kom i 2007 med tittelen Doktor Proktors prompepulver. Nesbø har solgt halvannen million bøker i Norge (per 12. september 2008) og er oversatt til nærmere 50 språk.  I 2009 ble Nesbø publikumsvinneren av Dagbladets krimkåring med tre av sine bøker på topp.Dagbladet 27. juli 2009: – Harry Hole er ikke udødelig, av Jørgen Brynhildsvoll I juni i 2013 kom neste bok med Harry Hole i hovedrollen i boken Politi, den tiende i rekken.NRK.no 24. oktober 2012: – Ny Harry Hole-bok neste år, av Ida Anna Haugen og Cathrine Elnan I 2017 kom bok nummer elleve, Tørst, og i 2019 bok nummer tolv, Kniv, om Harry Hole.Dagbladet.no 3. mars 2016: - Jo Nesbø jobber med ny Harry Hole-bok For Kniv fikk Nesbø Rivertonprisen igjen, 22 år etter første gang.Rivertonprisen til Jo Nesbø. NRK. Besøkt 6. mai 2020.

Boka Kongeriket var i 2024 den tredje mest solgte boka i Norge ifølge Bokhandlerforeningens bestselgerliste. og Blodmåne var i 2022 den nest mestselgende boka i Norge.Bokhandlerforeningens bestselgerliste for 2022 Kongeriket var i 2020 den tredje mest solgte boka i Norge.Bokhandlerforeningens bestselgerliste for 2020 Kniv var i 2019 den nest mestselgende boka i Norge.Bokhandlerforeningens bestselgerliste for 2019
 Filmatisering 
Jo Nesbø ønsket i utgangspunktet ikke filmatisering av Harry Hole-bøkene før serien er ferdig, men fortalte media at han har gått med på filmatisering av Snømannen. Det var opprinnelig Martin Scorsese som skulle ha regien,P3.no 18. november 2011: - Scorsese filmer Harry Hole!, av Birger Vestmo men dette ble senere endret til Tomas Alfredson. Filmen Snømannen hadde premiere i oktober 2017.

Arbeidet med å filmatisere Hodejegerne begynte i 2010. Bokas rettigheter (og dermed inntekter) er donert til Harry Hole-stiftelsen, som arbeider for å gi barn i utviklingsland grunnleggende lese- og skriveferdigheter. Filmen Hodejegerne hadde premiere 26. august 2011, med Aksel Hennie i hovedrollen. 

Det er laget to filmer av bøkene om Doktor Proktor: Doktor Proktors prompepulver (2014) og Doktor Proktors tidsbadekar (2015). Begge ble regissert av Arild Fröhlich.

 Æresdoktor 
I 2023 ble Nesbø utnevnt til æresdoktor av Universitetet i Vest-Attika i Athen. Dette er på grunn av hans store litterære produksjon og hans bidrag til leseglede for alle alldersgrupper gjennom tjuefem år. Universitetet er det tredje største i Hellas og mener Nesbø forholder seg til tradisjonelle verdier i dagens samfunn og hvordan teknologiske endringer påvirker kriminaliteten.

 Diskografi 
 Karusellmusikk (2001)
Singler
 Håp (2001)
 Årner sæ (2015), med Ravi
 Middels deppa millionær (2021)
 Di Derre 

 Den Derre med Di Derre (1993)
 Jenter & Sånn (1994)
 Gym (1996)
 Slå meg på! (Popmusikk) (1998)
 Di beste med Di Derre (2006)
 Historien om et band (2013)
 Høyenhall (2018)
Singler/EP-er
 Børs cafe/Stein i skoa (1992)
 90-meters bakken/Vampyren (1992)
 75 (93-høstversjon) (1993)
 Jenter (1994)
 Rumba med Gunn (1-2-3) (1994)
 Ba-ba-ba (1994)
 Jenter (1994), med Poul Krebs
 Pen (1995)
 Vårt korps (1996)
 Selvfølgelig (1996)
 Gym (1996)
 To fulle menn (1997)
 Slå meg på (1998)
 14 kvinner (1998)
 Festen (2006)
 Her er sommerhiten (2013)
 Syk (2013)
 Slakt (2016)
 Oslo by(2016)
 Mirakel (2017)
 Det går fint (2018)

 Svæveru’ 
 Svæveru's siste skrik (1985)

 De 1000 hjem 
 Hundesangen/Veien i mitt liv (1989)

 Deltar på 
 Kainos: Kainos (1978)
 Kainos: Tolvte time (1980)
 Petter Samuelsen: Autumn 92 (1992)
 Forum for norsk musikk 1993: Nå får det være norsk (1993)
 Sonet: Sonet,.. tør der andre tviler (1993)
 Poul Krebs: Sådan nogen som os (1995)
 Posten: Postens landeplager (1995)
 Beat: Definitivt Beat Volume 1 (1995)
 Beat: 10 år med Beat og norsk rock (1995)
 Trøste & Bære: Rotfylt ungdom (1995)
 Poul Krebs: Små sensationer (1995)
 VG: På gang 44 (1995)
 The Record Collection: More Music 8 (1996)
 Poul Krebs: Sådan nogen som os (1996)
 Beat: Definitivt Beat Nr. 5 – 96 (1996)
 Hymn: Har en drøm – 17 norske instrumentale ballader (1996)
 Tiffany Band: Kil, kil, kil (1996)
 Polydor: Norsk gull! Topplag med 20 norske artister (1996)
 Sony Music: Gullklassikere IV (1997)
 Trøste & Bære: Greitest Hits (1997)
 Egmont Music Club: Det beste av norsk musikk – Presentasjons-CD (1998)
 Egmont Music Club: Det beste av norsk musikk 1994–1998 (1998)
 Polydor: Her kommer Norge! Let's Do It! – Det offisielle norske VM-albumet (1998)
 NRK P2/Columbia: Broom-Broom – Lørdagsbarnetimen 75 år (1999)
 Arcade: Summer Party (1999)
 Roy Willy Olsen: Du bli'kke rost før du er borte vekk – Sanger av Roy Willy Olsen (2000)
 MilliGram/Universal Music: Caspers barnefavoritter 3 (2000)
 Trond Granlund: Østkantfolk (2000)
 Universal Music: Musikk tel arbe' (2001)
 Jonas Fjeld: Tidevann (2001)
 Morris: Tønsberg/Sola (2002)
 Ingrid Bjørnov: Eskorteservice (2002)
 MilliGram/Universal Music: Caspers barnefavoritter 4 (2002)
 Morris: Ingen ringere enn... (2002)
 Frelsesarmeen: Stolpesko (2002)
 Geir Ødegården: Gamle jenter! (2003)
 Vidar Sandbeck-hyllest: Gull i fra grønne skoger (2003)
 Universal Music: Våre beste vinterlåter (2003)
 Unidisc: Norsk musikk i 100 – Vol 6: Norsk på norsk (2005)
 Joachim Nielsen-hyllest: Det beste til meg og mine venner (2005)
 Jonas Fjeld: Mårrakvist (2006)
 HoneyMilk: In Glorious Mono (2006)
 Universal Music: Låvedans (2007)
 Medium Kitchen: Union Park (2007)
 Trond-Viggo Torgersen: De du kan + Noe nytt & Noe rart (2007)
 Medium Kitchen: Union Park (2007)
 Universal Music: 96% låvedans 2 (2007)
 McMusic: Norske allsangfavoritter (2007)
 Poul Krebs: Signatur (2007)
 Universal Music: Landeplage (2008)
 McMusic: Norsk visesang i 50 år (2008)
 McMusic: Sløv i skyggen – den store norske sommerplata (2008)
 Universal Music: Natteravnene i Oslo og Akershus – Norske artister synger natten inn (2008)
 Universal Music: Natteravnene i Bergen Sentrum – Norske artister synger natten inn (2008)
 Trøste & Bære: Drita full før Drøbaksundet (2009)
 Barneselskapet: Barnas allsangfavoritter (2009)
 Sony Music: Ljuva danska sånger (2010)
 Universal Music: Tidenes beste norske akustiske sanger (2011)
 Jonas Fjeld: Hjemmeseier (2011)
 Babel Fish: Come Closer – The Best of Babel Fish (2011)
 Farmer Jason and Buddies: Nature James (2012)
 Jonas Fjeld: De beste – 60 år i livet – 40 år på veien (2012)
 ESS Engros: Ludo Kids – Ut på tur, aldri sur (2013)
 Maria Arredondo: Heime nå (2013)
 Universal Music: Tidløse sommerslagere (2013)
 Der Hörverlag: Hört Mal her! (2013)
 Jonas Fjeld & Chatham County Line: Western Harmonies (2013)
 ESS Engros: Nattønsker – 22 sanger for de små timer (2014)
 ESS Engros: Landeveisrock – 22 norske låter for veien (2014)
 Raga Rockers-hyllest: Sannhet på boks – en hyllest til Raga Rockers (2015)
 Petter Samuelsen: Songwriting (2017)
 Petter Samuelsen: Songwriting 2 (2017)

 Bibliografi 
 Kriminalromaner 
 1997: Flaggermusmannen
 1998: Kakerlakkene
 2000: Rødstrupe
 2002: Sorgenfri
 2003: Marekors
 2005: Frelseren
 2007: Snømannen
 2007: Det hvite hotellet
 2008: Hodejegerne
 2009: Panserhjerte
 2011: Gjenferd
 2013: Politi
 2014: Sønnen
 2015: Blod på snø
 2015: Mere blod
 2017: Tørst
 2018: Macbeth
 2019: Kniv
 2020: Kongeriket
 2021: Sjalusimannen og andre fortellinger
 2021: Rotteøya og andre fortellinger
 2022: Blodmåne
 2023: Natthuset
 2024: Kongeriket 2: Kongen av Os
 2025: Minnesota

 Barnebøker 
 2007: Doktor Proktors prompepulver
 2008: Doktor Proktors tidsbadekar
 2010: Doktor Proktor og verdens undergang. Kanskje
 2012: Doktor Proktor og det store gullrøveriet
 2016: Kan Doktor Proktor redde jula?

 Annet 
 2001: Karusellmusikk (novellesamling)
 1999: Stemmer fra Balkan / Atten dager i mai (med Espen Søbye)

Alle kriminalromanene til Jo Nesbø frem til 2013 handler om førstebetjent Harry Hole, med unntak av Hodejegerne, hvor hovedpersonen er Roger Brown, Sønnen der Simon Kefas er etterforsker, Blod på snø om leiemordere Olav Johansen, Mere blod om pusheren Jon Hansen og Det hvite hotellet der overskuddet av boksalget gikk til Redd Barna.

 Priser 
 1997: Rivertonprisen, for Flaggermusmannen
 1998: Glassnøkkelen, for Flaggermusmannen
 2000: Bokhandlerprisen, for Rødstrupe
 2002: Mads Wiel Nygaards legat 
 2004: Tidenes beste norske krimroman, kåring i Nitimen, for Rødstrupe
 2007: Bokhandlerprisen, for Snømannen
 2007: Den norske leserprisen, for Snømannen
 2008: Den norske leserprisen, for Hodejegerne
 2009: Palle Rosenkrantz-prisen, for Panserhjerte
 2013: Årets Peer Gynt
 2016: Rivertonklubbens ærespris
 2019: Rivertonprisen, for Kniv
 2022: Gullkniven 

 Referanser 

 Eksterne lenker 



  NRK: Lydfil med Jo Nesbø


Kategori:Norske krimforfattere
Kategori:Vinnere av Rivertonprisen
Kategori:Vinnere av Glassnøkkelen
Kategori:Vinnere av Bokhandlerprisen
Kategori:Vinnere av Den norske leserprisen
Kategori:Fotballspillere for Molde FK
Kategori:Personer fra Molde kommune
Kategori:Di Derre
Kategori:Norske siviløkonomer fra NHH
Kategori:Juniornorgesmestere i fotball
Kategori:Norske musikere
Kategori:Personer fra Oslo